**Mestské kultúrne stredisko mesta Levoča**

zastúpené JUDr. Zuzanou Kamenickou, riaditeľkou, **v y h l a s u j e** v zmysle ustanovení §281 až 288 Obchodného zákonníka

**obchodnú verejnú súťaž**

o najvhodnejší návrh na uzavretie nájomnej zmluvy na nájom hnuteľného majetku vo vlastníctve Mesta Levoča a v správe Mestského kultúrneho strediska mesta Levoča za nasledovných podmienok:

# VYHLASOVATEĽ SÚŤAŽE

# Mestské kultúrne stredisko mesta Levoča, Nám. Majstra Pavla 54, Levoča, 05401, IČO: 42080312, DIČ: 2022500040

# Kontaktná osoba vyhlasovateľa

Meno a priezvisko: JUDr. Zuzana Kamenická

Číslo telefónu: 0911 142 055

Email: zuzana.kamenicka@levoca.sk, msks@levoca.sk

1. **ÚČASTNÍK SÚŤAŽE**

Účastníkom súťaže môže byť právnická osoba

# PREDMET SÚŤAŽE

Predmetom obchodnej verejnej súťaže je nájom časti nebytových priestorov nachádzajúcich sa v  budove Kina Úsmev o výmere 1,5 m2 na chodbe pred pokladňou kina, objekt na nám. Majstra Pavla č. 58, súp. č. 58, na pozemku parc. č. KN-C 45 postavený na pozemku parc. Č. KN – C 45, zast, pl. o výmere 1151 m2 na účel umiestnenia a prevádzkovania predajného automatu na predaj popcornu ( sladkých a slaných pukancov).

# PODMIENKY ÚČASTI V SÚŤAŽI A SÚŤAŽNÉ PODMIENKY:

1. Súťaž sa začína jej uverejnením na webovej stránke vyhlasovateľa msks.levoca.sk a na webovej stránke mesta Levoča www.levoca.sk.
2. Súťažné podmienky je možné získať v pracovných dňoch v čase od 8.00 hod. do 15.00 hod. v sídle vyhlasovateľa alebo na internetovej stránke vyhlasovateľa msks.levoca.sk alebo na internetovej stránke mesta Levoča www.levoca.sk.
3. Lehota, v ktorej možno predložiť súťažný návrh zmluvy: **15. 03. 2025**
4. Súťažný návrh je potrebné predložiť v uzavretom obale s uvedením:

## identifikačných údajov účastníka súťaže,

## označenia súťaže „Automat na popcorn - kino“ a s poznámkou „Neotvárať“,

## adresy vyhlasovateľa súťaže: Mestské kultúrne stredisko mesta Levoča, nám. Majstra Pavla 54, 054 01 Levoča

1. Minimálna výška nájomného bude **300,- eur / 1, 5 m2 / rok vrátane DPH**.
2. Maximálny počet automatov, ktoré môžu byť umiestnené v predmete nájmu: 1 ks.
3. Účastník súťaže akceptuje, že predmet nájmu je možné využiť výlučne na umiestnenie a prevádzkovanie predajného automatu na predaj popcornu ( pukancov sladkých a slaných).
4. Účastník súťaže akceptuje, že vyhlasovateľ súťaže zabezpečí prívod elektrickej energie k predmetu nájmu, pričom náklady za spotrebu elektrickej energie bude budúci nájomca platiť správcovi nehnuteľnosti na základe ním vystavených faktúr nájomcovi.
5. Účastník súťaže akceptuje, že bude zabezpečovať riadne všetky zákonné povinnosti v súvislosti s umiestnením automatu do predmetu nájmu a ich prevádzku vrátane zabezpečovania pravidelných revízií, bežnej prevádzky, údržby a opráv predajných automatov, ako aj pravidelné udržiavanie ich čistoty.
6. Nájomná zmluva bude uzavretá na dobu neurčitú.
7. Súťažný návrh môže byť doručený osobne do podateľne – ekonomické oddelenie v sídle vyhlasovateľa, alebo zaslaný poštou na adresu vyhlasovateľa súťaže. V prípade doručovania návrhu poštou sa za deň doručenia návrhu považuje deň doručenia poštovej zásielky vyhlasovateľovi. Rozhodujúci je dátum a čas doručenia uvedený na podacej pečiatke vyhlasovateľa.
8. Účastník predkladá svoj návrh v písomnej forme v slovenskom jazyku.
9. Každý účastník môže podať iba jeden návrh. Ak podá účastník viac návrhov v jednej obálke, budú všetky zo súťaže vylúčené. Návrh podaný neskôr tým istým účastníkom súťaže pred uplynutím lehoty na predkladanie návrhov ruší jeho predchádzajúce podané návrhy. Predložený návrh nie je možné meniť a dopĺňať, ani ho upravovať po uplynutí lehoty určenej na predkladanie súťažných návrhov. Predložený návrh nie je možné odvolať po uplynutí lehoty určenej na predkladanie súťažných návrhov.
10. Účastník súťaže je povinný pristúpiť k uzatvoreniu zmluvy v lehote do 30 dní od doručenia písomnej akceptácie jeho súťažného návrhu zo strany vyhlasovateľa.
11. Výdavky spojené s účasťou v obchodnej verejnej súťaži znáša každý účastník v celom rozsahu na vlastné náklady.
12. V súťažnom návrhu účastník súťaže uvedie okrem obchodného mena / mena a priezviska, tel. číslo a e-mail aj korešpondenčnú adresu určenú na doručovanie písomností súvisiacich s obchodnou verejnou súťažou, ak nie je totožná so sídlom spoločnosti alebo adresou jeho trvalého pobytu.
13. **KRITÉRIUM NA VÝBER NAJVHODNEJŠIEHO NÁVRHU:**
14. Súťažné návrhy bude vyhodnocovať komisia, pozostávajúca zo zamestnancov vyhlasovateľa súťaže. Člen komisie sa nemôže zúčastniť súťaže ako uchádzač. Komisia prijíma rozhodnutia nadpolovičnou väčšinou hlasov všetkých členov. Komisia zvolí zapisovateľa a najmenej jedného overovateľa súťaže. Zapisovateľ a overovateľ/lia súťaže nemusia byť členmi komisie. Otváranie obálok je verejné. Komisia pri hodnotení ponúk postupuje nasledovne: a) obálky sa otvárajú v poradí, v akom boli doručené, b) pred otvorením obálky komisia skontroluje neporušenosť obálky, c) komisia otvorí obálku a prečíta identifikáciu uchádzača, výšku cenovej ponuky, d) po ukončení verejného otvárania obálok komisia pristúpi k neverejnému hodnoteniu súťažných návrhov, e) komisia skontroluje splnenie všetkých podmienok súťaže, f) v prípade zistenia formálnych nedostatkov, napr. chýb v písaní a počítaní, ktoré možno odstrániť bez zmeny podmienok návrhu, bude uchádzač vyzvaný komisiou v určenej lehote na ich odstránenie, g) v prípade, ak uchádzač v určenej lehote nedostatky neodstráni, komisia jeho návrh zo súťaže vylúči, h) komisia po odstránení nedostatkov vyhodnotí návrhy a zostaví zoznam uchádzačov, ktorí splnili podmienky súťaže, i) komisia vyhodnotí cenové ponuky a zostaví poradie uchádzačov podľa výšky cenových ponúk, j) komisia skonštatuje vyhodnotenie súťaže. O priebehu a výsledkoch súťaže sa spisuje zápisnica, ktorú podpisujú všetci členovia komisie, zapisovateľ a overovateľ/lia.
15. Kritériom na hodnotenie predložených návrhov je najvyššie ponúknuté nájomné za predmet súťaže. Úspešným účastník súťaže bude účastník, ktorý predložil ponuku s najvyššou cenou, t.j. súťažný návrh s najvyšším ponúknutým nájomným. V prípade rovnakého ponúknutého nájomného rozhodne skorší termín, t.j. čas podania návrhu.
16. Prijatie návrhu vybraného vyhlasovateľom ako najvhodnejší z predložených návrhov, vyhlasovateľ oznámi na svojom webovom sídle do 30 dní odo dňa zasadnutia komisie na vyhodnotenie návrhov zmlúv, doručených vyhlasovateľovi na základe ním vyhlásenej obchodnej verejnej súťaže. Vyhlasovateľ si vyhradzuje právo predĺžiť lehotu na oznámenie výberu najvhodnejšieho návrhu.
17. **NÁLEŽITOSTI NÁVRHU NÁJOMNEJ ZMLUVY:**

Vzor súťažného návrhu nájomnej zmluvy je prílohou súťažných podmienok. Účastník súťaže je povinný spracovať súťažný návrh v zmysle predloženého vzoru. Ustanovenia návrhu nájomnej zmluvy v priloženom vzore sú záväzné a nemenné, s výnimkou ustanovení, ktoré doplní vyhlasovateľ v závislosti od výsledku obchodnej verejnej súťaže. Účastník je povinný doplniť údaje v záhlaví (identifikačné údaje nájomcu) a v článku IV. a VI.návrhu zmluvy,a súťažný návrh vlastnoručne podpísať. Je treba ho predložiť minimálne v 1 vyhotovení.

1. **VYHLASOVATEĽ SI VYHRADZUJE PRÁVO:**
* odmietnuť všetky predložené návrhy
* kedykoľvek zrušiť túto súťaž, alebo zmeniť podmienky tejto súťaže (o zrušení súťaže budú navrhovatelia, ktorí podali návrhy, písomne informovaní. Oznámenie o zrušení súťaže bude zverejnené na internetovej stránke msks.levoca.sk);
* predĺžiť lehotu na oznámenie výberu najvhodnejšieho súťažného návrhu;
* odmietnuť návrhy doručené po uplynutí lehoty na predkladanie návrhov alebo ak obsah návrhu nebude zodpovedať podmienkam súťaže.

Bližšie informácie a vzor návrhu zmluvy budú navrhovateľom poskytnuté v kancelárii vyhlasovateľa na adrese: nám. Majstra Pavla 54, 054 01 Levoča, na telefónnom čísle:0911 142 055, na stránke: msks.levoca.sk, alebo emailom: zuzana.kamenicka@levoca.sk, msks@levoca.sk.